Rikunarita-ORG/Wikinium huggingface dataset:
# ต้าเอส

| ต้าเอส |
| --- |
|  |
| เกิด | (1976-10-06)6 ตุลาคม ค.ศ. 1976 ไทเป ประเทศไต้หวัน |
| เสียชีวิต | 2 กุมภาพันธ์ ค.ศ. 2025(2025-02-02) (48 ปี) โตเกียว ประเทศญี่ปุ่น |
| ชื่ออื่น | สฺวี ซีหยวน, บาร์บี สวี, ซานซาน |
| ศิษย์เก่า | Taipei Hwa Kang Arts School |
| อาชีพ | * นักแสดง
* นักร้อง
* พิธีกร
 |
| ปีปฏิบัติงาน | 1994–2025 |
| ส่วนสูง | 163 cm (5 ft 4 in) |
| คู่สมรส | หวัง เสี่ยวเฟย์  (สมรส 2010; หย่า 2021) คู จุน-ย็อบ (สมรส 2022) |
| บุตร | 2 คน |
| ครอบครัว | เสี่ยวเอส (น้องสาว) |
| **อาชีพทางดนตรี** |
| รู้จักในชื่อ | Big S (大S; Da S) Barbie Shu |
| แนวเพลง | แมนโดป็อป |
|  |

**สฺวี ซีหยวน** (จีน: 徐熙媛; พินอิน: *Xú Xīyuán*; เวด-ไจลส์: *Hsü Hsi-yuan*; อังกฤษ: *Barbie Hsu*; 6 ตุลาคม ค.ศ. 1976 – 2 กุมภาพันธ์ ค.ศ. 2025) รู้จักกันตามชื่อเวทีว่า **ต้าเอส** (大S; *Dà S*) เป็นนักแสดง นักร้อง และพิธีกรชาวไต้หวัน เป็นที่รู้จักจากบทบาท "ซานไช่" จากซีรีส์เรื่อง *รักใสใส หัวใจสี่ดวง* (2001)

## ประวัติ

บาร์บี้ สวี หรือที่แฟนคลับรู้จักกันในชื่อ ต้าเอส เกิดเมื่อวันที่ 6 ตุลาคม 1976 เธอเป็นที่รู้จักอย่างมากจากละครไต้หวันเรื่อง Meteor Garden ละครไต้หวันที่สร้างมาจากการ์ตูนญี่ปุ่นซึ่งทำให้เธอมีชื่อเสียงมาก ต้าเอสได้แสดงภาพยนตร์จีนเรื่อง The Ghost Inside เป็นเรื่องแรก หลังจากนั้นเธอก็ปรากฏตัวอีกครั้งในละครไต้หวันเรื่อง Mars ประกบคู่กับ วิก โจว นอกจากนี้ต้าเอสยังเคยเป็นนักร้องก่อนจะมาเป็นนักแสดง เธอเป็นหนึ่งในสมาชิกวงดูโอ้ S.O.S (Sisters of Shu) ร่วมกันกับน้องสาว เสี่ยวเอส โดยมีอัลบั้ม Abnormal Girls เป็นอัลบั้มสุดท้าย แต่ด้วยความหมายของชื่อ S.O.S พวกเธอจึงตัดสินใจเปลี่ยนชื่อวงเป็น ASOS (A Sisters of Shu) แทน ต้าเอสจบโรงเรียนการแสดง

### ชีวิตส่วนตัว

ต้าเอสคบกับ เฉิน เชียงโจว เป็นเวลาเจ็ดปีเริ่มตั้งแต่สมัยเรียนมัธยมปลาย เธอคบกับนักร้องชาวเกาหลีใต้ คู จุน-ย็อบ ตั้งแต่ปลายปี 1998 ถึงปี 2000 ทั้งคู่เลิกกันเพราะ "คำสั่งห้ามออกเดท" โดยต้นสังกัดของคู เธอคบกับนักแสดง หลัน เจิ้นหลง ตั้งแต่ปี 2001 ถึงปี 2005 ตามด้วยความสัมพันธ์สองปีกับนักแสดง วิก โจว จนถึงต้นปี 2008

เมื่อวันที่ 16 พฤศจิกายน 2010 ต้าเอสแต่งงานกับนักธุรกิจชาวจีน หวัง เสี่ยวเฟย ในปักกิ่ง ทั้งคู่จัดงานเลี้ยงฉลองวิวาห์บนเกาะไหหลำ เมื่อวันที่ 22 มีนาคม 2011 เพียงสี่วันก่อนงานแต่งงาน ต้าเอสแท้งลูกและเข้ารับการผ่าตัดเพื่อนำเด็กออก

### การเสียชีวิต

เมื่อวันที่ 29 มกราคม 2025 ต้าเอสเดินทางไปญี่ปุ่นในช่วงวันหยุดตรุษจีน ซึ่งตามคำบอกเล่าของน้องสาวของเธอ เธอติดไข้หวัดใหญ่ เธอเสียชีวิตที่โตเกียว เมื่อวันที่ 2 กุมภาพันธ์ ด้วยวัย 48 ปี สาเหตุการเสียชีวิตเดิมคิดว่าเป็นปอดบวม ซึ่งมีต้นตอมาจากภาวะแทรกซ้อนจากไข้หวัดใหญ่ แต่ต่อมาได้รับการยืนยันว่าเป็นภาวะช็อกจากการติดเชื้อ

## ผลงาน

### โทรทัศน์

* [2007] Corner with Love
* [2005] Phantom Lover
* [2004] Mars
* [2004] Say Yes Enterprise (Story 3: Love Letter)
* [2003] A Chinese Ghost Story
* [2002] The Monkey King
* [2002] รักใสใสหัวใจ 4 ดวง ภาค 2 (Meteor Garden II) (CTS)
* [2001] รักใสใสหัวใจ 4 ดวง (Meteor Garden)

### ภาพยนตร์

* [2008] My So Called Love
* [2008] Connected
* [2006] Silk รับบท Su Yuan
* [2005] The Ghost Inside

## อ้างอิง

## อ่านเพิ่ม

* "大S去世｜回顧具俊曄8大深情告白！曾打算不婚竟為她許下終生承諾". *HK01* (ภาษาจีนตัวเต็ม). 3 February 2025. สืบค้นเมื่อ 3 February 2025.

## แหล่งข้อมูล

* ต้าเอส ที่อินเทอร์เน็ตมูวีเดตาเบส
* ต้าเอส ผลงานเพลงที่ดิสคอกส์
# แพตตี ลาเบลล์

| แพตตี ลาเบลล์ |
| --- |
| ปี 2008 |
| ข้อมูลพื้นฐาน |
| ชื่อเกิด | Patricia Louise Holte |
| เกิด |  (1944-05-24) 24 พฤษภาคม ค.ศ. 1944 |
| ที่เกิด | ฟิลาเดลเฟีย รัฐเพนซิลวาเนีย |
| แนวเพลง | ดู-ว็อป, เกิร์ลกรุป, อาร์แอนด์บี, ร็อกแอนด์โรล, ป็อป, กอสเปล, ซอฟต์ร็อก, โซล, ร็อก, ฟังก์, ฟังก์-ร็อก, ดิสโก้, แดนซ์-ป็อป, ไควเอ็ตสตรอม, อาร์แอนด์บีร่วมสมัย |
| อาชีพ | นักร้อง-นักแต่งเพลง, นักแสดง |
| ช่วงปี | 1961–1976, 2008-09 (กลุ่ม) 1977-ปัจจุบัน (เดี่ยว) |
| ค่ายเพลง | Epic, Philadelphia International, MCA, Def Soul Classics, Umbrella, Bungalo |
|  |
| เว็บไซต์ | www.pattilabelle.com |

**แพตตี ลาเบลล์** (อังกฤษ: *Patti LaBelle*) เกิดเมื่อวันที่ 24 พฤษภาคม ค.ศ. 1944 เป็นนักร้องแนวโซล นักแต่งเพลงและนักแสดง ชาวอเมริกัน เธอเป็นผู้นำ 2 วงคือวงแพตตี ลาเบลล์แอนด์เดอะบลูเบลส์ ที่ได้รับความนิยมบางส่วนในชาร์ตเพลงป็อปในคริสต์ทศวรรา 1960 และวงลาเบลล์ ที่ประสบความนิยมในกระแสหลักในปี 1974 กับเพลงฮิต "Lady Marmalade" เธอยังประสบความสำเร็จในฐานะศิลปินเดี่ยวมีซิงเกิลอันดับ 1 ในสหรัฐอเมริกาในปี 1986 กับเพลง "On My Own" ที่ร่วมร้องกับไมเคิล แม็กโดนัลด์ และเพลงของเธอยังได้ประกอบภาพยนตร์ เจมส์ บอนด์ 007 รหัสสังหาร คือเพลง If You Asked Me To และเพลง If Only You Knew ติดชาร์ต US Billboard Hot R&B Singles อันดับ 1 ปี 1984 (2527)
# เซียง ไห่หลาน

| เซียง ไห่หลาน Anne Heung |
| --- |
|  |
| ชื่อจีน | 向海嵐 (จีนตัวเต็ม) |
| ชื่อจีน | 向海岚 (จีนตัวย่อ) |
| พินอิน | Xiàng Hǎilán (จีนกลาง) |
| ยฺหวิดเพ็ง | Hoeng3 Hoi2-laam4 (กวางตุ้งมาตรฐาน) |
| เกิด |  (1974-10-02) 2 ตุลาคม ค.ศ. 1974 ฮ่องกง |
| อาชีพ | นักแสดง, นักออกแบบงานอีเวนต์ |
| ปีทำงาน | 1998-2008 |

**เซียง ไห่หลาน** (จีน: 向海嵐 อักษรโรมัน: Anne Heung) เป็นนักแสดงสาวชาวจีนที่มีชื่อเสียง ซึ่งมีชื่อภาษาอังกฤษที่คนทั่วไปรู้จักคือ **แอนน์ อึ้ง** (อังกฤษ: *Anne Heung*) เธอคือ **มิสฮ่องกง** ปี 1998 เธอได้ลาอกจาก TVB และออกจากวงการบันเทิงไปตั้งแตีปี ค.ศ. 2008

## ผลงานด้านการแสดง

| เรื่อง | ปี | รับบท |
| --- | --- | --- |
| *Detective Investigation Files IV* | 1999 | Leung Chin Chin |
| *The Legend of Lady Yang* | 2000 | Yeung Yuk-wan |
| *Legendary Four Aces* | 2000 |  |
| *Love is Beautiful* | 2001 | Ling Wan/Cho Cho/Can Si Si |
| *Seven Sisters* | 2001 |  |
| *The Stamp of Love* | 2001 |  |
| *Golden Faith* | 2002 | Sabrina |
| *Life Begins at Forty* | 2003 | Mok Hui Nam |
| *Perish in the Name of Love* | 2003 | Chan Yuen-yuen |
| *Riches and Stitches* | 2003 | Po Chui Lung |
| *Seed of Hope* | 2003 |  |
| *The W Files* | 2003 | Lau Lai-ling |
| *Hidden Treasures* | 2004 | Kwok Lai-Kam |
| *Love Bond* | 2005 | Cheung Bik-Fun |
| *The Charm Beneath* | 2005 | Sung Wan-Seung |
| *Bar Bender* | 2006 |  |
| *Au Revoir Shanghai* | 2006 | Ho Shui-Sau |
| *Face to Fate* | 2006 | Yeuk-Lan |
| *Devil's Disciples* | 2007 | Mo Yung Koo-Yuet |
| *Best Bet* | 2007 | Kong Ma-lei |
| *Fathers and Sons* | 2007 | Nicole |
| *The Building Blocks of Life* | 2007 | Cheung Lei (Lily) |

## อ้างอิง

## แหล่งข้อมูลอื่น

* เซียง ไห่หลาน ที่อินเทอร์เน็ตมูวีเดตาเบส
# เจี่ยง ซิน

| เจี่ยง ซิน |
| --- |
| เกิด | (1983-05-08)8 พฤษภาคม ค.ศ. 1983 เจี่ยง ซิน |
| ปีที่แสดง | 2003-ปัจจุบัน |
| ผลงานเด่น | มู่หว่านชิง จากแปดเทพอสูรมังกรฟ้า |
| ฐานข้อมูล |
| IMDb |

**เจี่ยง ซิน** (จีน: 蔣欣) เป็นนักแสดงหญิงชาวจีน เกิดเมื่อวันที่ 8 พฤษภาคม ค.ศ. 1983 ที่ซินเจียง ประเทศจีน

## ประวัติ

## ผลงาน

### ละครโทรทัศน์

* เจินหวน จอมนางคู่แผ่นดิน รับบทเป็น ฮวาเฟย

ฯลฯ

## อ้างอิง

## แหล่งข้อมูลอื่น

* แฟนคลับเจี่ยงซินในประเทศไทย
* ประวัติเจี่ยงซิน เก็บถาวร 2016-03-04 ที่ เวย์แบ็กแมชชีน
# ตู้ เหวินเจ๋อ

**ตู้ เหวินเจ๋อ** (อังกฤษ: *Chapman To*, จีนตัวย่อ: 杜汶泽; จีนตัวเต็ม: 杜汶澤; พินอิน: *Dù Wénzé*) นักแสดงชายชาวฮ่องกง เกิดเมื่อวันที่ 8 มิถุนายน ค.ศ. 1972 ที่ฮ่องกง

ตู้ เหวินเจ๋อ เริ่มต้นอาชีพนักแสดงจากบทบาทตัวประกอบในละครโทรทัศน์ประเภทน้ำเน่าของ ATV ก่อนจะเข้าสู่การแสดงที่ใหญ่กว่านั้นในปี ค.ศ. 2000 ซึ่งบทบาทส่วนมากจะเป็นไปในแบบตัวประกอบที่ตลก มีสีสัน ต่อมาได้พลิกบทบาทมารับบทดราม่าที่หนักเข้ม กับบท อาคัง ลูกน้องในของแก๊งค์มาเฟียของแซม ใน *Infernal Affairs*, *Infernal Affairs II*, *Infernal Affairs III* ทั้ง 3 ภาค ในปี ค.ศ. 2002 และ ค.ศ. 2003 ซึ่งแสดงได้ดีจนเป็นที่จดจำ และมีชื่อเข้าชิงรางวัลนักแสดงประกอบชายยอดเยี่ยมด้วย ต่อมาได้รับบทนำเป็นครั้งแรกใน *Isabella* ในปี ค.ศ. 2006

นอกจากการเป็นนักแสดงแล้ว ยังเป็นนักจัดรายการวิทยุ โดยเป็นเจ้าของรายการเองชื่อ *On a Clear Day* (在晴朗的一天出發) เป็นรายการโชว์ในตอนเช้า ร่วมกับ อู๋ จินหยู และยังเป็นนักถ่ายภาพสมัครเล่นอีกด้วย

ชีวิตส่วนตัว สมรสกับ เทียน เย่าหนี ซึ่งเป็นนักแสดงเช่นเดียวกัน ในปี ค.ศ. 2005

## ผลงาน

* Never Say Goodbye (2001)
* Golden Chicken (2002)
* Infernal Affairs (2002)
* Black Mask 2: City of Masks (2002)
* Nine girls and a Ghost (2002)
* Infernal Affairs II (2003)
* Infernal Affairs III (2003)
* The Twins Effect (2003)
* Cat and Mouse (2003)
* Escape from Hong Kong Island (2004)
* Jiang Hu (2004)
* Initial D (2005)
* Colour of the Loyalty (2005)
* Isabella (2006)
* Confession of Pain (2006)
* Legend of the Fist: The Return of Chen Zhen (2010) - พากย์
* All's Well, Ends Well (2011)
* Mr. and Mrs. Incredible (2011)
* The Sorcerer and the White Snake (2011)

## อ้างอิง

## แหล่งข้อมูลอื่น

* ข้อมูลจาก IMDb
* เว็บบล็อกส่วนตัว
# ชิว ซินฉื่อ

| ชิว ซินฉื่อ Terry Chiu 邱心志 |
| --- |
|  |
| เกิด | Chiu Hsin-Chih  (1968-03-31) 31 มีนาคม ค.ศ. 1968  ไต้หวัน, มณฑลฝูเจี้ยน |
| อาชีพ | นักแสดง, นักร้อง |
| คู่สมรส | หวัง อี่เฉิน (สมรส 2005; 2012) |
| บุตร | ชิว ฉวนเหริน |

**ชิว ซินฉื่อ** (อังกฤษ: *Terry Chiu, Chiu Hsin-Chih*, จีน: 邱心志) เป็นนักแสดงชาวไต้หวัน มีชื่อเสียงโด่งดังจากบท **รัชทายาทถัง (เจ้า) ห้าวเทียน** ในซีรีส์เรื่อง อิทธิฤทธิ์ภูมิเทวดา (ตอน ศึกสายเลือด) และยังมีผลงานละครซีรีส์อีกหลายเรื่องในปัจจุบัน เช่น พยัคฆ์ระห่ำ มังกรผยองโลก, องค์หญิงกำมะลอ ป่วนกำลัง 3 เป็นต้น

## ผลงานด้านการแสดง

### ภาพยนตร์

* Forever and Ever (2001)
* Crossed Lines (2007)
* The First President (2011)
* The Assassin (2012)
* Fight for Love (2017)

### ละครโทรทัศน์

* อิทธิฤทธิ์ภูมิเทวดา (ตอน ศึกสายเลือด) (1999)
* Crouching Tiger, Hidden Dragon (2001)
* Twin of Brothers (2004)
* Tale of the Oriental Serpent (2010)
* New My Fair Princess (2011)
* Cosmetology High (2014)
* The Romance of the Condor Heroes (2014)
* Get Married (2015)
* Au ye Hu tie (2015)
* Ban Shu Legend (2015)
* Border Town Prodigal (2016)
* Fights Break Sphere (2018)

## แหล่งข้อมูลอื่น

* ชิว ซินฉื่อ ที่อินเทอร์เน็ตมูวีเดตาเบส
* ชิว ซินฉื่อ ที่ซินล่างเวย์ปั๋ว (ในภาษาจีน)
* ชิว ซินฉื่อ ที่ซินล่างบล็อก
* ชิว ซินฉื่อ ที่ฮ่องกงมูวีเดตาเบส
* แม่แบบ:Douban people
* แม่แบบ:Mtime people
# โรคจิตหวาดระแวง

| โรคจิตหวาดระแวง (Paranoia) |
| --- |
| ภาพสเก็ตช์ผู้ป่วยที่มีอาการหวาดระแวงและแสดงท่าทีปฏิเสธการให้การรักษา |
| บัญชีจำแนกและลิงก์ไปภายนอก |
| ICD-10 | F20.0, F22.0, F22.8 |
| ICD-9 | 295.3, 297.1, 297.2 |
| MeSH | D010259 |

**โรคจิตหวาดระแวง** (อังกฤษ: *paranoia*) คุณศัพท์คือ **หวาดระแวง** (อังกฤษ: *paranoid*) เป็นกระบวนการคิดที่เชื่อว่าได้รับอิทธิพลจากความวิตกกังวลหรือความกลัวอย่างหนัก มักถึงจุดที่เกิดความไร้เหตุผลและอาการหลงผิด การคิดหวาดระแวงตรงแบบรวมความเชื่อว่าถูกปองร้าย (persecutory belief) หรือความเชื่อว่ามีการคบคิดเกี่ยวกับภัยคุกคามที่รับรู้ต่อตน โรคจิตหวาดระแวงต่างจากโรคกลัว ซึ่งเกี่ยวข้องกับความกลัวอย่างไร้เหตุผลด้วย แต่ปกติไม่กล่าวโทษ การกล่าวหาผิด ๆ และการไม่เชื่อใจผู้อื่นโดยทั่วไปยังมักสัมพันธ์กับโรคจิตหวาดระแวง ตัวอย่างเช่น เหตุการณ์ที่คนส่วนใหญ่จะมองเป็นอุบัติเหตุหรือความบังเอิญ บุคคลหวาดระแวงอาจเชื่อว่ามีเจตนา
# พัวหอง

| พัวหอง |
| --- |
| ขุนพลของฮันฮก |
| ถึงแก่กรรม | พ.ศ. 732 |
|  |
|  |
| ชื่อภาษาจีน |
| จีนตัวเต็ม | 潘鳳 |
| จีนตัวย่อ | 潘凤 |
|

| ขยายการถอดเสียง |
| --- |
| หมิ่นใต้ |
| ฮกเกี้ยน เป่อ่วยยี | พัวหอง |

 |
|  |
|  |
| ยุคในประวัติศาสตร์ | ยุคสามก๊ก |

**พัวหอง** (อังกฤษ: *Pan Feng*) เป็นตัวละครในวรรณกรรมจีนอิงประวัติศาสตร์เรื่องสามก๊ก ขุนพลของฮันฮก เจ้าเมืองกิจิ๋ว ใช้ขวานใหญ่เป็นอาวุธ ออกไปดวลกับ ฮัวหยง ขุนพลของตั๋งโต๊ะ และถูกสังหาร

ไฟล์:Pan feng rotk xi.JPGรูปพัวหองจากเกม Romance Of The Three Kingdoms XI
## ดูเพิ่ม

* สามก๊ก
* ยุคสามก๊ก
* จดหมายเหตุสามก๊ก
* ตัวละครในสามก๊ก
# คู่ใหญ่ฟัดเต็มสปีด 3

| คู่ใหญ่ฟัดเต็มสปีด 3 Rush Hour3 |
| --- |
| ใบปิดภาพยนตร์ |
| กำกับ | Brett Ratner |
| เขียนบท | Jeff Nathanson |
| อำนวยการสร้าง | * Roger Birnbaum
* Michael Poryes
* Jonathan Glickman
* Jay Stern
* Arthur M. Sarkissian
* Andrew Z. Davis
 |
| นักแสดงนำ | * Chris Tucker
* Jackie Chan
* Hiroyuki Sanada
* Youki Kudoh
* Max von Sydow
 |
| กำกับภาพ | J. Michael Muro |
| ตัดต่อ | * Mark Helfrich
* Dean Zimmerman
* Don Zimmerman
 |
| ดนตรีประกอบ | Lalo Schifrin |
| บริษัทผู้สร้าง | * Roger Birnbaum Productions
* Arthur Sarkissian Productions
* Unlike Film Productions
 |
| ผู้จัดจำหน่าย | New Line Cinema มงคลเมเจอร์(ไทย) |
| วันฉาย | * 10 สิงหาคม ค.ศ. 2007 (2007-08-10)
 |
| ความยาว | 91 นาที |
| ประเทศ | สหรัฐอเมริกา, จีน |
| ภาษา | อังกฤษ ฝรั่งเศส ญี่ปุ่น จีนกลาง |
| ทุนสร้าง | $140 ล้าน |
| ทำเงิน | $258 ล้าน |

คู่ใหญ่ฟัดเต็มสปีด 3 (อังกฤษ: *Rush Hour 3*) เป็นภาพยนตร์แอคชั่นคอเมดี้เกี่ยวกับคู่หูสัญชาติจีน-อเมริกา ในปี ค.ศ. 2007 กำกับโดย เบรตต์ รัตเนอร์ นำแสดงโดย เฉินหลง และ คริส ทักเกอร์ ภาพยนตร์เรื่องนี้เป็นภาพยนตร์ภาคสามของภาพยนตร์ชุดภาพยนตร์ไตรภาคคู่ใหญ่ฟัดเต็มสปีด ซึ่งเป็นภาพยนตร์ภาคต่อจากเรื่อง *คู่ใหญ่ฟัดเต็มสปีด 2*

## เนื้อเรื่อง

ภาพยนตร์เรื่องนี้จะกล่าวถึงเรื่องราวระหว่างคู่หูนักสืบต่างเชื้อชาติ ลี และ คาร์เตอร์ ที่ต้องกลับมาจับมือปฏิบัติภารกิจร่วมกันอีกครั้ง เมื่อลีติดตามเอกอัครราชทูตจีน “กงศุลฮั่น” ในฐานะผู้คุ้มกันมายังนิวยอร์กเพื่อร่วมประชุมอาชญากรรมโลกและเผยความลับเกี่ยวกับ “ไชเชน” หรือ “วิญญาณแห่งความตาย” ของแก๊งมาเฟียจีน ท่านทูตฮั่นถูกลอบสังหารระหว่างการประชุม และชีวิตลูกสาวแสนสวยของเขาก็ตกอยู่ในอันตราย ไม่มีใครรู้ว่า ไชเชน คืออะไร แต่ที่รู้คือมันเป็นความลับที่สามารถโค่นแก๊งมาเฟียจีนนี้ลงได้ ลี และ คาร์เตอร์ ต้องตามหาความลับนี้เพื่อกวาดล้างมาเฟียสุดชั่ว และช่วยชีวิตฮั่นและลูกสาว ภารกิจนี้นำเขาไปสู่เมืองแห่งแสงไฟ นั่นคือ ปารีส ที่นั่น ลีได้พบความจริงที่เจ็บปวดว่า นักฆ่าที่เป็นผู้นำแก๊งคือพี่ชายของเขาเอง ส่วน คาร์เตอร์ ก็หลงระเริงอยู่กับสาวฝรั่งเศส ทั้งคู่จะปฏิบัติภารกิจครั้งนี้สำเร็จหรือไม่

## นักแสดง

| บทบาท | นักแสดง | พากย์ไทย  |
| --- | --- | --- |
| พันธมิตร | ทรูวิชันส์ | โมโน 29 |
| สารวัตรลี | เฉินหลง | ปริภัณฑ์ วัชรานนท์ | บัญชา เหมะบุตร | จิราวัฒน์ วชิรศรัณย์ภัทร |
| นักสืบ เจมส์ คาร์เตอร์ | คริส ทักเกอร์ | สุภาพ ไชยวิสุทธิกุล | สุภาพ ไชยวิสุทธิกุล | โฆษิต กฤษตินันท์ |
| วาร์เดน เรย์นาร์ด | แมกซ์ ฟอน ซีโดว | พีรศักดิ์ เกษร |
| เคนจิ | ฮิโรยูกิ ซานาดะ | ปริภัณฑ์ วัชรานนท์ | ทวีศักดิ์ บุญยฤทธิ์ | บัญชา เหมะบุตร |
| จอร์จ | ยแวน แอททาล | โฆษิต กฤษตินันท์ | วรวุฒิ วรเนตร |
| จัสมิน สาวแดนมังกร | ยูโอกิ คุโด้ | นิรมล กิจภิญโญชัย | ปัณฑิตา เล็กเจริญ | โสภิชา อุ่นสมัย |
| เฌอเนวีฟ / ไชเชน | โนเอมี่ เลอนัวร์ | อรนุช ลาดพันนา | เสาวลักษณ์ แซ่จิว |
| ซูหยาง | จาง จิ้งชู | กรรณิการ์ อยู่ยงสินธ์ | โสภิชา อุ่นสมัย |
| กงศุลฮั่น | จื่อ มา | โฆษิต กฤษตินันท์ | พีรศักดิ์ เกษร | สุริยา บุญเจริญ |

## อ้างอิง

## แหล่งข้อมูลอื่น

* วิกิคำคม มีคำคมที่กล่าวโดย หรือเกี่ยวกับ **Rush Hour 3** (ในภาษาอังกฤษ)
* *Rush Hour 3* ที่อินเทอร์เน็ตมูวีเดตาเบส
* *Rush Hour 3* ที่ออลมูวี
* *Rush Hour 3* ที่รอตเทนโทเมโทส์
* *Rush Hour 3* ที่เมทาคริติก
* *Rush Hour 3* ที่บ็อกซ์ออฟฟิศโมโจ
* Review At Famoso Magazine เก็บถาวร 2008-12-07 ที่ เวย์แบ็กแมชชีน
# หลี่ น่า (บุตรสาวของเหมา เจ๋อตง)

| หลี่ น่า |
| --- |
| หลี่ น่า ในปี ค.ศ.1954 |
| เกิด |  (1940-08-03) 3 สิงหาคม ค.ศ. 1940 Yan'an, มณฑลฉ่านซี, สาธารณรัฐจีน |
| ศิษย์เก่า | มหาวิทยาลัยปักกิ่ง |
| คู่สมรส | * เสี่ยวซู (หย่าร้าง)
* หวาง จิงชิง (สมรส 1984; เสียชีวิต 2021)
 |
| บุตร | 1 |
| บุพการี | * เหมาเจ๋อตง
* เจียงชิง
 |

**หลี่ น่า**(จีนตัวย่อ: 李讷; จีนตัวเต็ม: 李訥; พินอิน: *Lǐ Nà* เกิดเมื่อวันที่ 3 สิงหาคม 1940) เป็นลูกสาวของเหมาเจ๋อตงและภรรยาคนที่สี่ของเขาเจียงชิงและเป็นลูกคนเดียวของพวกเขา นามสกุลของเธอคือ หลี่ ไม่ใช่ เหมา เนื่องจากพ่อของเธอใช้ชื่อเล่นว่า "Li Desheng" (李德胜;李德勝) ในช่วงเวลาหนึ่งระหว่างสงครามกลางเมืองจีน

ชื่อของหลี่นาและหลี หมิ่น พี่สาวของเธอ มาจากคัมภีร์ขงจื๊อเล่มที่ 4 : " เหนียงหยานเอ๋อหมินหยูซิ่ง" (讷于言而敏于行, แปลว่า *ช้า* ในคำพูด และ *จริงจัง* ในการประพฤติ)

## อ้างอิง

## แหล่งข้อมูลอื่น

* วิกิมีเดียคอมมอนส์มีสื่อเกี่ยวกับ หลี่ น่า
# จิน เยี่ยน

ภรรยาคนแรกของ จิน เยี่ยน
ภรรยาคนที่สองของ จิน เยี่ยน
**จิน เยี่ยน** (7 เมษายน ค.ศ. 1910 – 27 ธันวาคม ค.ศ. 1983) เป็นนักแสดงชาวจีน เกิดที่ประเทศเกาหลี เริ่มเป็นนิยม ในช่วง คริสต์ศตวรรษที่ 1930 ซึ่งในช่วงนั้นเป็น ยุคทองของภาพยนตร์จีน

## ผลงาน

| ปี | เรื่อง | ภาษาจีน | รับบทเป็น |
| --- | --- | --- | --- |
| 1928 | *Mulan Joins the Army* | 花木蘭從軍 | ทหาร |
| 1929 | *Four Heroes of the Wang Family II* | 王氏四俠-續集 | Wang Zhang Yun (王長雲) |
| 1929 | *Romantic Swordsman* | 風流劍客 | Long Fei (龍飛) |
| 1930 | *Wild Flowers (1930 film) (zh*

) | 野草閒花 | Huang Yun (黃雲) |
| 1931 | *Love and Duty* | 戀愛與義務 | Li Zu Yi (李祖義) |
| 1931 | *A Spray of Plum Blossoms* | 一剪梅 | Hu Lun Ting (胡倫廷) [Valentine] |
| 1931 | *Peach Blossom Weeps Tears of Blood* | 桃花泣血記 | Jin De En (金德恩) |
| 1931 | *Two Galaxy Stars* | 銀漢雙星 | Yang Yi Yun (楊倚雲) |
| 1932 | *Wild Roses (1932 film) (zh*

) | 野玫瑰 | Jiang Bo (江波) |
| 1932 | *Confront the National Crisis Together* | 共赴國難 | Volunteer Soldier |
| 1932 | *Humanity* | 人道 | Zhao Min Jie |
| 1932 | *A Music Teacher* | 海外鵑魂 | Zhong Zhi Gang |
| 1933 | *Three Modern Women* | 三個摩登女性 | Zhang Yu |
| 1933 | *Night in the City* | 城市之夜 |  |
| 1933 | *Light of Mother* | 母性之光 | Jia Hu (家瑚) |
| 1934 | *Golden Age* | 黄金时代 | Zeng Zhang Chun |
| 1934 | *The Big Road* | 大路 | Jin Ge (金哥) |
| 1935 | *The New Peach Blossom Fan* | 新桃花扇 | Fang Yu Min |
| 1936 | *Soaring Aspiration (zh*

) | 壯志凌雲 | Shun Er (Young Adult) (順兒青年) |
| 1936 | *Waves Washing the Sand* | 浪淘沙 | Ah Long |
| 1936 | *Return to Nature* | 到自然去 | Ma Long |
| 1938 | *Unexpected Tears of Blood* | 情天血淚 |  |
| 1938 | *Wu Song and Pan Jin Lian* | 武鬆與潘金蓮 | Wu Song |
| 1939 | *Lin Chong, the Outlaw* | 林沖雪夜殲仇記 |  |
| 1940 | *The Vast Sky* | Jin Wan Li |  |
| 1947 | *Ideal Son-in-Law* | 乘龍快婿 | Situ Yan (司徒炎) |
| 1947 | *Spring Melody* | 迎春曲 | Dong Fan Xi |
| 1949 | *Lost Love* | 失去的愛情 |  |
| 1950 | *The World Bright Again* | 大地重光 | Lao Shen (老沈) |
| 1954 | *The Great Beginning* | 偉大的起點 | Department Head Nie (聶部長) |
| 1956 | *Mother* | 母親 | Lao Deng (老鄧) |
| 1957 | *Brave Eagle in the Rainstorm* | 暴風雨中的雄鷹 | Lao Ba Er (老巴爾) |
| 1958 | *Red Flag at the Sea* | 海上紅旗 | Secretary Tang (唐書記) |
| 1958 | *Love the Factory as a Home* | 愛廠如家 | Industrial Department Head (工業部長) |

## อ้างอิง

## บรรณานุกรม

* Meyer, Richard J. (2009). *Jin Yan: The Rudolph Valentino of Shanghai*. Hong Kong University Press. ISBN 978-962-209-586-1.
* Rea, Christopher (2021). *Chinese Film Classics, 1922-1949*. Columbia University Press. ISBN 9780231188135.

## แหล่งข้อมูลอื่น

* Jin Yan ที่อินเทอร์เน็ตมูวีเดตาเบส
* Chinese Film Classics: Jin Yan: scholarly website chinesefilmclassics.org contains information about Jin Yan and English translations of his films *The Peach Girl, Wild Rose*, and *The Great Road*
* *The Peach Girl* (1931) คำบรรยายภาษาอังกฤษ (Chinese Film Classics website)
* *Wild Rose* (1932) คำบรรยายภาษาอังกฤษ (Chinese Film Classics website)
* *The Great Road* (1934) คำบรรยายภาษาอังกฤษ (Chinese Film Classics website)
* The Emperor: Jin Yan
# ถนน

**ถนน** เป็นทางสัญจรทางบกระหว่างสถานที่สองแห่ง ที่ได้รับการปูพื้นผิว หรือได้รับการปรับปรุงเพื่อให้การเดินทางทางเท้าหรือยานพาหนะต่าง ๆ รวมถึงม้า เกวียน จักรยาน และยานยนต์ ถนนประกอบด้วยหนึ่งหรือสองช่องทาง ได้แก่ ทิศเดียวกัน กับทิศสวนทางกัน โดยแต่ละฝั่งมีช่องจราจรตั้งแต่หนึ่งช่องขึ้นไป และบางครั้งอาจมีทางเท้า ถนนที่สร้างขึ้นเพื่อส่วนรวมอาจเรียกว่าถนนสาธาณะ หรือทางหลวง

ถนนขนาด 4 ช่องทางจราจรในสหราชอาณาจักร
## ผิวถนน

ผิวถนนสำหรับถนนรุ่นใหม่โดยทั่วไป จะนิยมสร้างด้วยคอนกรีตหรือยางมะตอยคุณภาพดี ขึ้นอยู่กับลักษณะการใช้งาน โดยถนนคอนกรีตค่าใช้จ่ายจะสูงกว่าในการก่อสร้าง แต่ค่าดูแลรักษาจะถูกกว่าถนนยางมะตอย ลักษณะของผิวถนนจะมีการลาดเอียงออกทั้งสองด้าน เพื่อให้น้ำที่ผิวถนนสามารถไหลออกได้ง่ายเวลาเกิดฝนตก

## การสร้างถนน

การสร้างถนนจะประกอบด้วยขั้นตอนหลักสองส่วน คือ ส่วนการออกแบบ และส่วนการก่อสร้าง การออกแบบถนนจะมีการคำนวณในหลายด้านรวมถึงการหาแนวเขตที่ดิน การออกแบบรูปร่างของถนนทั้งในแนวระดับ และแนวดิ่ง การคำนวณมุมมองที่ปลอดภัยและวิสัยทัศน์ของผู้ขับขี่ โดยคำนึงถึงความปลอดภัยเป็นหลัก โดยจะต้องไม่มีมุมอับ หรือสิ่งกีดขวางมาบังการมองเห็น และการคำนวณทิศทางการระบายน้ำของในพื้นที่นั้น เพื่อไม่ให้เกิดน้ำท่วมเนื่องจากถนนที่สร้างใหม่มาขวางทางน้ำเดิม สำหรับส่วนการก่อสร้างถนนจะเริ่มต้นจากการขุดดินหรือถมดินเพื่อให้ได้ระดับใกล้เคียงกับที่ออกแบบ โดยบริเวณที่เป็นอุโมงค์และสะพานจะมีโครงสร้างพิเศษสำหรับรองรับสิ่งก่อสร้างนั้น

ชั้นของถนนจะแบ่งเป็น 2 ส่วนหลักคือ "เบส" และ "ผิวถนน" โดยในชั้นเบส อาจจะแบ่งย่อยออกเป็น ซับเบส และ ซับเกรด ขึ้นอยู่กับลักษณะของถนนที่ออกแบบ โดยดินในชั้นจะต้องการตรวจสอบว่าสามารถรับน้ำหนักที่ต้องการได้เพียงพอ ดินในชั้นนี้จะมีหน้าที่ในการรับแรงที่ถ่ายลงมาจากพื้นถนนอีกทีหนึ่ง และขณะเดียวกันจะช่วยในการระบายน้ำจากผิวถนนลงสู่ผิวชั้นล่างต่อไป หลังจากการลงดินชั้นล่างเสร็จจะเริ่มทำการผิวถนน โดยสำหรับถนนคอนกรีตจะมีวิธีการสร้าง 2 วิธี คือวิธีการสมัยใหม่ ใช้การเทคอนกรีตในลักษณะสลิปฟอร์มเพฟเวอร์ ซึ่งเป็นเทคอนกรีตแบบไม่ต้องใช้แบบ โดยเครื่องเทคอนกรีตจะมีเหล็กใช้แทนแบบอยู่ใต้รถเทและจะเคลื่อนตัวไปขณะที่เทคอนกรีต และวิธีการแบบเก่าคือ การวางไม้แบบไว้สองข้างทางก่อนการเทคอนกรีต และเมื่อได้วางไม้แบบพร้อมแล้ว จะมีรถคอนกรีตมาเทคอนกรีตลงในระหว่างไม้แบบที่วางไว้ สำหรับถนนยางมะตอยจะก่อสร้างในลักษณะเดียวกัน โดยจะเทยางมะตอยภายหลังที่ได้เกลี่ยระดับให้ถนนชั้นเบสแล้ว

ภายหลังจากสร้างถนนเสร็จ จะมีการสร้างไหล่ทาง ป้ายถนน หรือตีเส้นแบ่งเลนถนนขึ้นอยู่กับการออกแบบ

## การขับรถซ้ายและขวา

แผนที่ประเทศแสดงตำแหน่งพวงมาลัย สีน้ำเงินแสดงประเทศที่มีการขับพวงมาลัยขวา และสีแดงแสดงพวงมาลัยซ้าย
ถนนในหลายประเทศทั่วโลกจะออกแบบในลักษณะที่แตกต่างกัน เนื่องจากลักษณะการขับรถที่มีการขับพวงมาลัยขวา เหมือนในประเทศไทย และขับรถพวงมาลัยซ้าย ในหลายประเทศ โดย 26% ของระยะทางถนนทั่วโลก ในประเทศมีการขับพวงมาลัยขวาซึ่งรวมถึงประเทศไทย ญี่ปุ่น และอังกฤษ และ 74% ของประเทศทั่วโลกมีการขับพวงมาลัยซ้าย ได้แก่ สหรัฐอเมริกาและประเทศในทวีปยุโรป

## ดูเพิ่ม

* ทางหลวง

## อ้างอิง
# เฉอ ไซ่ฮวา

นักอุปรากรปักกิ่งแสดงเป็นเฉอ ไซ่ฮวา
**เฉอ ไซ่ฮวา** (จีนตัวย่อ: 佘赛花; จีนตัวเต็ม: 佘賽花; พินอิน: *Shé Sàihuā*; เวด-ไจลส์: *Se4 Choi3-fa1*) เป็นวีรสตรีจีนซึ่งเชื่อกันว่ามีชีวิตอยู่ในสมัยราชวงศ์ซ่งเหนือ เป็นภริยาหยาง เย่ (楊業) และมีบทบาทหลักในความเชื่อเรื่องขุนศึกตระกูลหยาง

แม้ว่าหยาง เย่ มีตัวตนจริงตามประวัติศาสตร์ แต่ไม่มีบันทึกถึงเฉอ ไซ่ฮวา เลยจนกระทั่งสมัยราชวงศ์ชิง จึงปรากฏบันทึกว่า หยาง เย่ สมรสกับ "นางเจ๋อ" (折氏) ธิดาของเจ๋อ เต๋ออี่ (折德扆) แม่ทัพราชวงศ์โจวปลายซึ่งสามิภักดิ์แก่ราชวงศ์ซ่งเหนือ อย่างไรก็ดี เมื่อพิเคราะห์อายุของเฉอ เต๋ออี๋ กับหยาง เย่ แล้ว นักประวัติศาสตร์ส่วนใหญ่ไม่เชื่อถือบันทึกนี้

ตามความเชื่อ เฉอ ไซ่ฮวา เป็นธิดาของเฉอ หง (佘洪) เฉอ หง คลุมถุงชนธิดาตนเองกับหยาง เย่ แต่เปลี่ยนใจกลางคัน ให้ธิดาหมั้นกับชุย หลง (崔龍) จากตระกูลชุยที่มีอิทธิพลมากกว่าตระกูลหยางแทน ตระกูลหยางเรียกให้เฉอ หง ปฏิบัติตามสัญญา เฉอ หง จึงสั่งให้ส่งตัวชุย หลง มาสมรสกับเฉอ ไซ่ฮวา โดยไม่ชักช้า แต่ชุย หลง ด้อยทั้งรูปโฉมและสติปัญญา เฉอ ไซ่ฮวา ไม่ชอบใจ จึงให้นักการไปนัดหมายหยาง เย่ มายังตระกูลเฉอ เมื่อหยาง เย่ มาแล้ว เฉอ ไซ่ฮวา ขอให้บิดาเลือกระหว่างหยาง เย่ กับชุย หลง เฉอ หง สั่งให้ทั้งสองประมือกัน ผู้ใดชนะได้ธิดาตนไป หยาง เย่ สังหารชุย หลง ในการต่อสู้ ขณะนั้น เฉอ หง ถลันเข้าไปจะช่วยเหลือชุย หลง จึงถูกลูกหลงบาดเจ็บ เฉอ ไซ่ฮวา เห็นก็โกรธ เข้าต่อสู้กับหยาง เย่ หยาง เย่ จึงหนีไปซ่อนตัวที่วัดเจ็ดดาว (七星庙) เฉอ ไซ่ฮวา ติดตามไป และได้ทำความเข้าใจกัน ทั้งสองจึงสมรสกัน ณ วัดนั้น ปัจจุบัน วัดเจ็ดดาวอยู่ในเทศมณฑลฝูกู่ มณฑลชานซี

นอกจากนี้ ยังเชื่อว่า เฉอ ไซ่ฮวา กับหยาง เย่ มีบุตรด้วยกันเก้าคน เป็นชายเจ็ด หญิงสอง เมื่อออกรบ หยาง เย่ และบุตรชายทั้งเจ็ดถูกข้าศึกประหารตาย ณ หาดทรายทอง (金沙灘) และเขาสิงคาลคู่ (两狼山) เพราะพัน เหม่ย์ (潘美) ไม่ส่งกำลังไปช่วย ต่อมา เฉอ ไซ่ฮวา ฟ้องพัน เหม่ย์ เป็นคดีต่อราชสำนัก และนางชนะคดี จักรพรรดิซ่งไท่จงทรงเชื่อถือในความจงรักภักดีและความสามารถของนาง จึงประทานบรรดาศักดิ์ "ไท่จฺวิน" (太君; "นางพญา") ให้นาง พร้อมตั้งนางเป็นผู้บัญชาการทหารสูงสุด ให้ถือไม้เท้าหัวมังกร (龍頭拐杖) เป็นสัญลักษณ์อำนาจสิทธิ์ขาดเหนือแม่ทัพนายกองทั้งปวง เชื่อกันด้วยว่า นางมีอายุเกินหนึ่งร้อยปี

## อ้างอิง